**ארלין ג'וי האריס** (באנגלית: **Arlene Joy Harris**; נולדה ב-6 ביוני 1948) היא יזמית, ממציאה, משקיעה ומובילת מדיניות בתעשיית הטלקומוניקציה. היא הנשיאה והמייסדת של LLC, חממה לסטרט-אפים בתחום הטכנולוגיה האלחוטית. האריס נחשבת לחלוצה במיזמים ניידים ואלחוטיים וממציאה של מוצרי צריכה ושירותים. במאי 2007, היא הפכה לנציגה הראשונה בהיכל התהילה האלחוטי, וכמו כן זכתה להירשם בהיכל התהילה של הטכנולוגיה הצרכנית ב-2017.

האריס ייסדה כמה חברות. היא הייתה חברה מייסדת בארגונים רבים בתעשיית הסלולר ומחזיקה במספר פטנטים בתקשורת אלחוטית. חברות תחת ניהולה הצליחו להשיג נתח שוק משמעותי במערכות חיוב סלולריות, לפתח ולהטמיע את שירות הסלולר הראשון בתשלום מראש, וליצור את מערכות הניהול האלחוטי האוטומטיות הראשונות. היא הובילה את הפיתוח וההחדרה לשוק של טלפון SOS, ששמו שונה ל-Jitterbug כחלק מארגון GreatCall שלה. הטלפון Jitterbug פותח והושק בשנת 2006 בשיתוף עם סמסונג. הוא נמכר לחברת הון פרטית בשיקגו ביולי 2017 ונרכש ב-15 באוגוסט 2018 על ידי Best Buy Co, Inc.

קריירה
------

האריס נולדה וגדלה בלוס אנג'לס. היא החלה את הקריירה שלה בגיל 12 כמרכזנית טלפונים בעסק של משפחתה, Industrial Communications Systems (ICS) Inc. (נמכרה למטרומדיה ב-1983, כיום "ספוק").

### 2000-הווה

**Wrethink ו-Wrethinking**

כמייסדת שותפה ונשיאה של Dyna LLC (הממוקמת בדל מאר, קליפורניה) האריס הקימה את הסטארט-אפ Wrethink אשר מתמקד בפרטיות הצרכנים ועוזר למשפחות לארגן ולנהל מידע אישי. כמו כן הקימה קרן למימון של חברות סטרט-אפ אשר פועלות למטרות צדקה ו/או מטרות חברתיות. האריס עובדת עם מרטין קופר, בעלה, שותף עסקי ומייסד שותף של Dyna LLC. (קופר הוא סגן נשיא מוטורולה לשעבר אשר פיתח והציג את הטלפון הסלולרי הידני הראשון ב-1973. בשנת 2000, קופר היה חבר ראשוני בהיכל התהילה האלחוטי.)

**Accessible Wireless**

בשנת 2001 האריס רכשה את הספק הסלולרי Accessible Wireless כדי לשווק שירות אלחוטי ביתי לצרכנים קטנים. Accessible Wireless אפשרה את השירותים האלחוטיים שסופקו מאוחר יותר על ידי GreatCall Inc בתקופה שבה ספקים אלחוטיים אחרים לא תמכו בצרכנים קטנים.

**GreatCall, Inc**

GreatCall, אשר נרכשה על ידי Best Buy ב-15 באוגוסט 2018, נוסדה על ידי האריס כדי לסייע ל-BestBuy לחדור לשוק הבריאות. GreatCall נועדה בעיקר לפיתוח הטלפון Jitterbug בשיתוף עם סמסונג. Jitterbug הוא מכשיר סלולרי שנועד לספק גישה סלולרית אלחוטית ללקוחות שאינם מעורים בטכנולוגיה, כגון אזרחים ותיקים. Jitterbug נכלל ברשימת "10 הרעיונות הטכנולוגיים הגדולים ביותר של 2006" של הניו יורק טיימס, לפי עיתונאי הטכנולוגיה דייוויד פוג. Jitterbug הגיע לגמר בתחרות "Last Gadget Standing" של Yahoo בתערוכת האלקטרוניקה הצרכנית ב-2007 והוכרז על ידי Reader's Digest כאחד מ"100 המוצרים המובילים" שלה. באותה שנה, ה-Cellular Telecommunications Industry Association (CTIA), איגוד סחר המייצג את תעשיית התקשורת האלחוטית בארצות הברית, העניק ל-GreatCall את הפרס הנחשק של אנדרו סייבולד עבור "החברה החדשה הטובה ביותר". GreatCall זכתה גם לשבחים על ידי האגודה האמריקאית להזדקנות עם פרס סטיבי עבור "העסק הקטן הטוב ביותר בשנת 2008".

בשנת 2009, GreatCall רכשה את Mobiwatch, חברה המתמקדת בפיתוח שירותי חירום אישיים ניידים (M-PERS) ולאחר מכן במשך שנתיים פיתחה שירות אשר, בשילוב עם Jitterbug, מהווה מוצר של GreatCall's לשירותי בריאות מקוונים.

**קרן ההיסטוריה האלחוטית**

האריס הקימה ב-2008 את קרן ההיסטוריה האלחוטית (The Wireless History Foundation) יחד עם ליז מקספילד וג'ודית לוקווד פרסל. זהו ארגון ללא מטרות רווח 501(c)(3) שהוקם במטרה לשמר ולקדם את ההיסטוריה של תעשיית האלחוט. האריס נשארה במועצת המנהלים של הארגון.

### 1990-1999

בשנת 1994, האריס הקימה את SOS Wireless Communications. החברה פיתחה טלפון ושירותים לביצוע שיחות יוצאות במצבי חירום, אשר שווקו בעיקר לקשישים אמריקאים.

### 1980-1989

ב-1981, בהובלתה של האריס, ICS פיתחה את האפליקציה האלחוטית הראשונה בתחום הבריאות לצרכן. האפליקציה, Life Page, סיפקה התראות לחולים הממתינים להשתלת איברים. בהמשך היא העבירה את האפליקציה ל-Telocator, איגוד הסחר הלאומי למפעילי סלולר עצמאיים. (Telocator הפך מאוחר יותר לאיגוד תעשיית התקשורת האישית [PCIA], ששינתה לאחרונה את שמה ל-Wireless Infrastructure Association [WIA].)

תחת הניהול של האריס ומשפחתה, ICS הפכה למערכת ההתראות העירונית הגדולה ביותר בעולם. ICS הייתה בין הראשונות ליצור מערכות מחשב מקוונות לניהול הצעות מנויים לעסקים, המכונה כעת ניהול קשרי לקוחות (CRM).

בנוסף למכירות ישירות לעסקים, ICS הייתה חלק מהשירות האלחוטי הסיטונאי הראשון בהיסטוריה, החל מ-1972. מודל סיטונאי זה תרם לצמיחה משמעותית של ICS והניב רווחים עבור בעלי המניות שלה, הספקים שלה ושותפיה. ב-1983, האריס הייתה שותפה להקמת

Cellular Business Systems, Inc. (CBSI) נמכרה ל-Cincinnati Bell Information Systems ב-1986 וכיום היא Netcracker.

ב-CBSI, האריס הובילה את הפיתוח של פלטפורמה לבילינג/CRM (ניהול קשרי לקוחות) הידועה כיום בשם SAAS ) software as a service).

CBSI פיתחה את מערכות ההפעלה האוטומטיות הראשונות של שירותים סלולריים (המכונה "מערכות אספקה") המשמשות כעת ברחבי העולם במקומות קמעונאיים כדי להפעיל מרחוק ובאופן מיידי טלפונים סלולריים. כמו כן, ב-CBSI, האריס שימשה כחברת ועדת FCC שמטרתה הייתה לפתח פרוטוקולי נדידה בין-מערכתיים. הוועדה הוקמה כדי לייצר אמצעים שבעזרתם חברות הסלולר העניקו שירות וחייבו לקוחות שביקרו ברשתותיהם. עבודת הוועדה, יחד עם פעולות נוספות של CTIA, הביאו ל-Cellular Inter-carrier Billing Exchange Record (CIBER) אשר נמצא בשימוש בכל תעשיית הסלולר.

ב-1986 האריס הקימה את חברת התוכנה Subscriber Computing, Inc. החברה נרכשה על ידי Corsair Communications Inc באפריל 1998 ובשנת 2000 Corsair נמכרה ל-Lightbridge Inc.

Subscriber Computing, Inc סיפקה לחברות טכנולוגיה גלובליות מובילות מערכות חיוב אשר אפשרו חיוב משולב עבור שידורים סלולריים ותקשורת אינטרנט. בין החברות שסיפקה להן שירות: מוטורולה, בריטיש טלקום והאצ'ינסון.

ב-1988 הטמיעה Subscriber Computing, Inc את שיטות התקשורת הראשונות לאספקת שירות סלולרי לצרכנים קטנים וללא אשראי. השיטה, אשר ידועה כיום כשירות סלולרי "בתשלום מראש", הפכה לשיטה נפוצה עבור לקוחות סלולר. האפשרות לשירות סלולר בתשלום מראש הגדילה את נפח המשתמשים בסלולר במדינות מתפתחות שבהן האשראי הצרכני היה מועט. הצוות של האריס נעזר בטכניקות זמן אמת אשר משמשות בשירות סלולרי בתשלום מראש על מנת לפתח מערכות למניעת הונאה בטלפונים סלולריים - בעיה שגרמה לאובדן הכנסות לספקיות הסלולר עקב זמן אוויר גנוב.

ב-1986 הקימה האריס את חברת Cellular Pay Phone, Inc. (CPPI), שם פיתחה את הפטנט הראשון שלה: טלפון סלולרי מעוצב בהתאמה אישית ומערכת ניהול מקצה לקצה אשר נשלטת על ידי תוכנה (נוצרה עם מאל גוריאן בחברת OKI Electronics וחטיבת הסלולר במוטורולה). מוצר זה הפך את CPPI למפיץ סלולרי הנישה הראשון, שיצר מערכת לתמיכה בשירות סלולרי עם תשלומים אוטומטיים באמצעות כרטיס אשראי. מערכת זו קיבלה רישיון ל-GTE Mobilnet לשימוש בשירות ViaCall שלה, שסיפק טלפונים סלולריים בתשלום בכלי רכב ציבוריים, לימוזינות, רכבות, דוברות ואסדות נפט. בשנת 1986, האריס השיקה את Dyna LLC בשיקגו, אילינוי, ומאוחר יותר העבירה את הארגון לדל מאר, קליפורניה, כדי לאפשר יוזמות חדשות ולתמוך בחברות צעירות וביזמים.

קישורים חיצוניים
----------------

ויקישיתוף מדיה וקבצים בנושא **ארלין האריס** בוויקישיתוף
* פרסי סטיבי
* פרסי אתנה
* אתר האינטרנט הרשמי קרן ההיסטוריה האלחוטית
* wrethink.com

הערות שוליים
------------

1. ↑  "Arlene Harris - Top U.S. Wireless Innovators of All Time | FierceWireless". *www.fiercewireless.com*. נבדק ב-2018-12-11.
2. ↑  Lee, Rikki (2000-02-28). "Enterprising WOMEN OF WIRELESS.(Industry Trend or Event)". *Wireless Week* (באנגלית). אורכב מ-המקור ב-2014-09-24. נבדק ב-2018-12-11.
3. ↑  Newnham, Danielle (2016-11-18). *Female Innovators at Work: Women on Top of Tech* (באנגלית). Apress. ISBN 9781484223642.
4. ↑  "Harris, Kitchen inducted into 2007 Wireless Hall of Fame". *RCR Wireless News* (באנגלית אמריקאית). 1999-11-30. נבדק ב-2018-12-10.
5. ↑  "CTA - CTA Names 12 Industry Leaders to the 2017 CT Hall of Fame". *CTA*. נבדק ב-2018-12-10.
6. ↑  "GreatCall's Jitterbug Receives CTIA Wireless 2006 E-tech Award for Innovation in Hardware Category; First Cell Offering for Boomers and Their Parents Receives Recognition at the World's Largest Wireless Show". *www.businesswire.com* (באנגלית). 2006-04-06. נבדק ב-2018-12-10.
7. ↑  "Best Buy Acquires GreatCall, a Leading Connected Health Services Provider". *investors.bestbuy.com* (בCanadian English). נבדק ב-2018-12-10.
8. ↑  "38 years ago he made the first cell phone call". *www.cnn.com* (באנגלית). נבדק ב-2018-12-10.
9. ↑  "Marty Cooper". *wirelesshistoryfoundation.org*. נבדק ב-2018-12-11.
10. ↑  "Cell Phones, Medical Alert & Safety for Seniors | GreatCall". *www.greatcall.com*. נבדק ב-2019-02-08.
11. ↑  *Jitterbug*. Oxford Music Online. Vol. 1. Oxford University Press. 2001. doi:10.1093/gmo/9781561592630.article.14320.
12. ↑  "Yahoo! Tech Announces Winners of *Last Gadget Standing* Event at CES 2007". *www.businesswire.com* (באנגלית). 2007-01-10. נבדק ב-2018-12-13.
13. ↑  "The Best of The Anderw Seybold Choice Awards". *andrewseybold.com*. נבדק ב-2018-12-13.
14. ↑  "2008 Honorees | Stevie Awards". *stevieawards.com*. נבדק ב-2018-12-13.
15. ↑  "Jitterbug scoops up M-PERS start-up, MobiWatch". *MobiHealthNews* (באנגלית). 2009-11-04. נבדק ב-2018-12-13.
16. ↑  "GreatCall Buys MobiWatch". *PE Hub*. 2009-11-04. נבדק ב-2018-12-13.
17. ↑  "Who We Are". *wirelesshistoryfoundation.org*. נבדק ב-2018-12-13.
18. ↑  Gregson, Reily (7 באפריל 1997). "SOS PHONE SERVES SECURITY CONSCIOUS CELLULAR PHONE OWNERS". *RCR Wireless*. `{{cite web}}`:  (עזרה)